b'\n_START_ARTICLE_\nBelfast\n_START_SECTION_\nIme\n_START_PARAGRAPH_\nIme Belfast izhaja iz irskega B\xc3\xa9ala Feirsdea, ki so ga je pozneje pisali kot B\xc3\xa9al Feirste. Beseda b\xc3\xa9al pomeni \'usta\' ali \'re\xc4\x8dno ustje\', medtem ko je feirsde/feirste genitiv ednine fearsaid , ki se nana\xc5\xa1a na plitvino ali plimski prehod \xc4\x8dez re\xc4\x8dno ustje.  Ime bi tako dobesedno prevedli kot \'plitvina re\xc4\x8dnega ustja\' ali \'prehod \xc4\x8dez re\xc4\x8dno ustje\'. Ta plitvina je nastala ob soto\xc4\x8dju dveh rek v dana\xc5\xa1njem Donegallskem pristanu (Donegall Quay): reke Lagan, ki te\xc4\x8de v Belfastski zaliv, in njenega pritoka Farset. Irsko ime B\xc3\xa9al Feirste je tudi ime mestnega naselja v okro\xc5\xbeju Mayo, katerega ime je bilo anglicizirano kot Belfarsad. _NEWLINE_Druga razlaga imena je \'ustje [reke] plitvine\', to je namig na reko Farset, ki te\xc4\x8de v reko Lagan, kjer je plitvina. To razlago podpirata Edmund Hogan in John O\'Donovan, vendar se zdi jasno, da je bila reka sama imenovana po plimskem prehodu._NEWLINE_V ulstrsko-\xc5\xa1kotskem nare\xc4\x8dju je ime mesta razli\xc4\x8dno prevedeno kot Bilfawst, Bilfaustali Baelfawst, uporablja pa se tudi "Belfast".\n_START_SECTION_\nZgodovina\n_START_PARAGRAPH_\n\xc4\x8ceprav je grofija (borough) Belfast nastala, ko je leta 1888 kraljica Viktorija mestu podelila status mesta , je mesto \xc5\xa1e vedno prehodno obmo\xc4\x8dje med grofijama Antrim in Down.\n_START_SECTION_\nIzvor\n_START_PARAGRAPH_\nObmo\xc4\x8dje Belfasta je bilo poseljeno od bronaste dobe. V bli\xc5\xbeini mesta so Velikanov obro\xc4\x8d (Giant\'s Ring), 5000 let star henge, ostanki iz \xc5\xbeelezne dobe pa so \xc5\xa1e vedno vidni na okoli\xc5\xa1kih gri\xc4\x8dih. Belfast je ostal v srednjem veku majhno, malo pomembno naselje. John de Courcy, anglo-normanski vitez, je v 12. stoletju na dana\xc5\xa1nji Grajski ulici (Castle Street) v sredi\xc5\xa1\xc4\x8du mesta zgradil grad, vendar je bil manj\xc5\xa1i in ne tako strate\xc5\xa1ko pomemben kot grad Carrickfergus na severu, ki ga je de Courcy zgradil leta 1177. Na tem obmo\xc4\x8dju je bil tudi O\'Neillov klan (skupina dru\xc5\xbein irsko-gelskega rodu, ki so imele vidne polo\xc5\xbeaje in naslove na Irskem in drugod).\n_START_SECTION_\nRazvoj\n_START_PARAGRAPH_\nBelfast je postal pomembno naselje v 17. stoletju, potem ko ga je sir Arthur Chichester ustanovil kot mesto . Na za\xc4\x8detku so ga naselili protestantski angle\xc5\xa1ki in \xc5\xa1kotski izseljenci med  kolonizacijo Ulstra (Belfast in grofija Antrim nista bila vklju\xc4\x8dena v to, ker sta bila zasebno kolonizirana). Leta 1791 je bilo v Belfastu ustanovljeno Dru\xc5\xa1tvo zdru\xc5\xbeenih Ircev, potem ko so Henry Joy McCracken in drugi ugledni prezbiterijanci iz mesta povabili Theobalda Wolfa Tona in Thomasa Russella na sestanek, na katerem so prebrali Tonov Argument v imenu katolikov Irske. Dokaze tega obdobja rasti Belfasta \xc5\xa1e vedno lahko vidimo v najstarej\xc5\xa1ih predelih mesta, znanih kot Entries (vrsta zgodovinskih ozkih prehodov v sredi\xc5\xa1\xc4\x8du mesta vklju\xc4\x8dno z mnogimi viktorijanskimi in starej\xc5\xa1imi pivnicami)._NEWLINE_Belfast je v 18. in 19. stoletju cvetel kot trgovsko in industrijsko sredi\xc5\xa1\xc4\x8de in postal vodilno mesto na Irskem. Uspevali so industrija platna, vrvi, tobaka, strojegradnja in ladjedelni\xc5\xa1tvo. Konec 19. stoletja je Belfast na kratko prehitel Dublin kot najve\xc4\x8dje mesto na Irskem. Ladjedelnica Harland & Wolff je postala ena najve\xc4\x8djih ladjedelnic na svetu, ki je zaposlovala do 35.000 delavcev. Leta 1886 so bili v mestu nemiri zaradi irske avtonomije, ki je razdelila mesto. _NEWLINE_Leta 1920\xe2\x88\x9222 je Belfast postal glavno mesto nove entitete Severne Irske, saj je bil otok razdeljen. Spremljevalni spopad (irska vojna za neodvisnost) je v Belfastu zahteval do 500 \xc5\xbeivljenj, kar je najbolj krvav sekta\xc5\xa1ki boj v mestu do severnoirskih spopadov v poznih \xc5\xa1estdesetih letih._NEWLINE_Med drugo svetovno vojno je bil Belfast mo\xc4\x8dno bombardiran. V enem napadu leta 1941 so nem\xc5\xa1ki bombniki ubili okrog tiso\xc4\x8d ljudi, ve\xc4\x8d deset tiso\xc4\x8d je postalo brezdomcev. Poleg Londona je bila to najve\xc4\x8dja izguba \xc5\xbeivljenj v no\xc4\x8dnem napadu med blitzem.\n_START_SECTION_\nSevernoirski spopadi\n_START_PARAGRAPH_\nBelfast je bil glavno mesto Severne Irske od ustanovitve leta 1921 po Zakonu o vladi Irske iz leta 1920. Bil je prizori\xc5\xa1\xc4\x8de razli\xc4\x8dnih sekta\xc5\xa1kih spopadov med katoli\xc5\xa1kim in protestantskim prebivalstvom, republikanci in lojalisti oziroma nacionalisti in unionisti. Zadnji konflikt je povzro\xc4\x8dil za\xc4\x8detek trideset let trajajo\xc4\x8de dr\xc5\xbeavljanske vojne, imenovane obdobje te\xc5\xbeav (The Troubles), od leta 1969 do leta 1998. _NEWLINE_Najve\xc4\x8dje te\xc5\xbeave na Severnem Irskem, zlasti v sedemdesetih letih prej\xc5\xa1njega stoletja, so povzro\xc4\x8dale paravoja\xc5\xa1ke skupine na obeh straneh. Bombe, atentati in uli\xc4\x8dno nasilje so bili ozadje \xc5\xbeivljenja v tem \xc4\x8dasu. Za\xc4\x8dasna irska republikanska armada (IRA) je leta 1972 spro\xc5\xbeila 22 bomb v sredi\xc5\xa1\xc4\x8du Belfasta, kar je znano kot krvavi petek, ubitih je bilo enajst ljudi. Lojalisti\xc4\x8dni paravoja\xc5\xa1ki pripadniki, vklju\xc4\x8dno z ulstrsko prostovoljno silo (UVF) in zdru\xc5\xbeenjem za obrambo Ulstra (UDA), so trdili, da so bili uboji namerni. Ve\xc4\x8dina njihovih \xc5\xbertev je bila katoli\xc4\x8danov, ki niso imeli nobenih povezav z IRO. Zlasti razvpita skupina s Shankillske ulice sredi sedemdesetih let prej\xc5\xa1njega stoletja je postala znana kot shankillski mesarji._NEWLINE_V politi\xc4\x8dnem nasilju v mestu je bilo med letoma 1969 in 2001 ubitih ve\xc4\x8d kot 1600 ljudi.\n_START_SECTION_\n21. stoletje\n_START_PARAGRAPH_\nSredi\xc5\xa1\xc4\x8de Belfasta se je v zadnjih precej raz\xc5\xa1irilo in ponovno o\xc5\xbeivelo, zlasti okrog Viktorijinega trga (Victoria Square).\n_START_SECTION_\nVlada\n_START_PARAGRAPH_\nBelfastu je Jakob VI. in I. leta 1613 dodelil status mestnega okraja, kraljica Viktorija pa leta 1888 uradni mestni status. Od leta 1973 je lokalna mestna uprava pod upravo mesta Belfast. Belfast je zastopan v britanskem parlamentu in na severnoirskem svetu. Za volitve v Evropski parlament je Belfast v volilni enoti Severna Irska.\n_START_SECTION_\nLokalna vlada\n_START_PARAGRAPH_\nMestni svet v Belfastu je lokalni svet, ki je odgovoren za mesto. Izvoljeni uradniki mesta so \xc5\xbeupan, namestnik \xc5\xbeupana in visoki \xc5\xa1erif, ki so izvoljeni med 60 svetniki. Prvi \xc5\xbeupan v Belfastu je bil Daniel Dixon, ki je bil izvoljen leta 1892. [43] \xc5\xbdupan za obdobje 2016\xe2\x88\x9217 je bil Alderman Brian Kingston iz stranke Demokrati\xc4\x8dne unija, medtem ko je bila namestnica \xc5\xbeupana Mary Ellen Campbell iz stranke Sinn F\xc3\xa9in, oba sta bila izvoljena junija 2016 za enoletni mandat. Naloge \xc5\xbeupana so predsedovanje sestankom sveta, sprejemanje uglednih obiskovalcev mesta in zastopanje ter predstavitve mesta na dr\xc5\xbeavni in mednarodni ravni._NEWLINE_Parlament Severne Irske je v Belfastu na posestvu Stormont. Belfast je za volitve razdeljen na \xc5\xa1tiri skupine: Belfast North, Belfast West, Belfast South in Belfast East. Vse \xc5\xa1tiri se raztezajo prek mestnih meja, tako da vklju\xc4\x8dujejo dele okro\xc5\xbeja Castlereagh, Lisburn in Newtownabbey.\n_START_SECTION_\nGrb in moto\n_START_PARAGRAPH_\nMesto Belfast ima latinsko geslo Pro tanto quid retribuamus. To je vzeto iz Vulgate, 12. verz 116. psalma, in dobesedno pomeni koliko bomo odpla\xc4\x8dali. Stavek je bil preveden iz Biblije druga\xc4\x8de, na primer Kaj naj vrnem GOSPODU zaradi vse njegove dobrote do mene?  _NEWLINE_Grb mesta je zasnoval John Vinycomb in se razlaga kot Party per fesse argent and azure, in chief a pile vair and on a canton gules a bell argent, in base a ship with sails set argent on waves of the sea proper. Ta heraldi\xc4\x8dni jezik opisuje \xc5\xa1\xc4\x8dit, ki je razdeljen na dva vodoravna  dela (party per fesse). Vrh (chief ) \xc5\xa1\xc4\x8dita je srebrn (argent) in ima trikotnik, obrnjen navzdol (a pile), s ponavljajo\xc4\x8dim modro-belim vzorcem, ki predstavlja krzno (vair). V zgornjem kotu je rde\xc4\x8d kvadrat (a canton gules), na katerem je srebrn zvonec. Zelo verjetno je, da je zvonec tukaj besedna igra v heraldiki, ki predstavlja prvi zlog Belfasta. V spodnjem delu \xc5\xa1\xc4\x8dita (in base) je  srebrna jadrnica, ki jadra po valovih, obarvanih v dejanskih barvah morja (proper). Podpornik na desni strani je priklenjen volk, medtem ko je na levi konj z ribjim repom, ta je tudi na grebenu nad \xc5\xa1\xc4\x8ditom. Ta grb sega v leto 1613, ko je Jakob VI. in I. podelil Belfastu status mesta. Grb so trgovci v Belfastu uporabljali v 17. stoletju na svojih znakih in trgovskih kovancih. Veliko vitra\xc5\xbeno okno v mestni hi\xc5\xa1i prikazuje grb, morje in ladja se nana\xc5\xa1ata na pomembno pomorsko zgodovino Belfasta. Volk je lahko poklon mestnemu ustanovitelju siru Arthurju Chichestru in se sklicuje na njegov grb.\n_START_SECTION_\nGeografija\n_START_PARAGRAPH_\nBelfast je na zahodnem koncu Belfastskega zaliva (Belfast Lough) in ob ustju reke Lagan, kar je idealna lokacija za ladjedelni\xc5\xa1ko industrijo, ki je bila neko\xc4\x8d slavna. Ko je bil v Belfastu leta 1911/12 zgrajen Titanik, sta Harland & Wolff imela najve\xc4\x8djo ladjedelnico na svetu. Belfast je na vzhodni obali Severne Irske 54\xc2\xb035\xe2\x80\xb249\xe2\x80\xb3N 05\xc2\xb055\xe2\x80\xb245\xe2\x80\xb3W. Posledica te severne zemljepisne \xc5\xa1irine je, da ima kratke zimske dni in u\xc5\xbeiva v dolgih poletnih ve\xc4\x8derih._NEWLINE_Leta 1994 je dru\xc5\xbeba Laganside Corporation zgradila pregrado \xc4\x8dez reko, da je povi\xc5\xa1ala povpre\xc4\x8dno gladino vode tako, da bi pokrila grde blatne prostore, ki so Belfastu dali ime. Obmo\xc4\x8dje okro\xc5\xbeja lokalne samouprave Belfast je 109,6 km\xc2\xb2. _NEWLINE_Reka Farset se imenuje po tem odlagali\xc5\xa1\xc4\x8du mulja (od irskega pomena besede "nanos peska). Prvotno je bila pomembnej\xc5\xa1a reka, kot je danes. Do sredine 19. stoletja je bilo na njej pristani\xc5\xa1\xc4\x8de na Glavni ulici (High Street). Bank Street v mestnem sredi\xc5\xa1\xc4\x8du se nana\xc5\xa1a na re\xc4\x8dni breg in ulica Bridge Street mostu \xc4\x8dez Farset. Farset, ki jo je reka Lagan zamenjala kot pomembnej\xc5\xa1a reka v mestu, je zdaj nepomembna in skrita pod Glavno ulico. V Belfastu in okoli njega je enajst manj\xc5\xa1ih rek, in sicer: Blackstaff, Colin, Connswater, Cregagh, Derriaghy, Forth, Knock, Legoniel, Milewater, Purdysburn in Ravernet._NEWLINE_Mesto je na severu in severozahodu obkro\xc5\xbeeno z vrsto hribov, med njimi Mountain Divis, Black Mountain in Cavehill, ki naj bi bili navdih za Guliverjeva potovanja Jonathana Swifta. Ko je Swift \xc5\xbeivel v ko\xc4\x8di Lilliput blizu Belfastove Limestone Road, si je zamislil, da je Cavehill podoben spe\xc4\x8demu velikanu, ki varuje mesto . Oblika velikanovega nosu, lokalno znana  kot Napoleonov nos, se uradno imenuje McArtova trdnjava, verjetno po Artu O\'Neillu, voditelju iz 17. stoletja, ki je takrat obvladoval to obmo\xc4\x8dje. Castlereagh Hills je na jugovzhodu mesta.\n_START_SECTION_\nPodnebje\n_START_PARAGRAPH_\nKot preostala Irska ima Belfast zmerno ali oceansko podnebje z majhnim razponom temperature in padavin vse leto. Podnebje je precej bla\xc5\xbeje kot ponekod drugod na svetu na podobni zemljepisni \xc5\xa1irini zaradi vpliva Zalivskega toka. Na obmo\xc4\x8dju Belfasta je pet vremenskih opazovalnih postaj (stanje 2018). Najvi\xc5\xa1ja temperatura, 30,8 \xc2\xb0C, ki so jo zaznale uradne vremenske postaje na obmo\xc4\x8dju Belfasta, je bila 12. julija 1983 na Shaws Bridgeu ._NEWLINE_Mesto ima v povpre\xc4\x8dnem letu 157 dni s padavinami (ve\xc4\x8d od 1 mm), povpre\xc4\x8dna letna koli\xc4\x8dina padavin je 846 milimetrov. Sne\xc5\xbei manj kot 10 dni na leto. Absolutna najvi\xc5\xa1ja temperatura na vremenski postaji pri Stormontu je 29,7 \xc2\xb0C, dolo\xc4\x8dena julija 1983. V povpre\xc4\x8dju ima najtoplej\xc5\xa1i dan 25,0 \xc2\xb0C ali ve\xc4\x8d in se pojavi pribli\xc5\xbeno enkrat vsaki dve ali tri leta. Absolutna najni\xc5\xbeja temperatura v Stormontu je bila \xe2\x88\x929,9 \xc2\xb0C januarja 1982, v povpre\xc4\x8dnem letu najhladnej\xc5\xa1a no\xc4\x8d ni pod \xe2\x88\x924,5 \xc2\xb0C. Najni\xc5\xbeja temperatura v zadnjih letih je bila \xe2\x88\x928,8 \xc2\xb0C 22. decembra 2010.\n_START_SECTION_\nObmo\xc4\x8dja in okro\xc5\xbeja\n_START_PARAGRAPH_\nBelfast se je v 19. stoletju zelo hitro raz\xc5\xa1iril iz tr\xc5\xbenega v industrijsko mesto. Zaradi tega je manj vasi in mest, ki so se raz\xc5\xa1irila ena v drugo kot druga primerljiva mesta (Manchester ali Birmingham). Mesto se je raz\xc5\xa1irilo do naravne pregrade hribov, ki ga obdajajo. Posledi\xc4\x8dno so glavne ceste, ob katerih je potekala ta \xc5\xa1iritev (kot sta Falls Road ali Newtownards Road), pomembnej\xc5\xa1e pri opredeljevanju mestnih \xc4\x8detrti. Belfast ostaja lo\xc4\x8den z zidovi, splo\xc5\xa1no znanimi kot \xc2\xbbmirovne \xc4\x8drte\xc2\xab, ki jih je po avgustu 1969 postavila britanska vojska in \xc5\xa1e vedno delijo 14 okro\xc5\xbeij v sredi\xc5\xa1\xc4\x8du mesta. Junija 2007 je bil napovedan program v vi\xc5\xa1ini 16 milijonov funtov, ki naj bi v mestnem sredi\xc5\xa1\xc4\x8du preoblikoval in obnovil ulice in javne prostore. Leta 2008 je bila predlagana odstranitev zidov._NEWLINE_Sredi\xc5\xa1\xc4\x8de mesta je razdeljeno na dve po\xc5\xa1tni okro\xc5\xbeji, severno in ju\xc5\xbeno od mestne hi\xc5\xa1e. Industrijska posestva in pristani\xc5\xa1\xc4\x8da so tretje okro\xc5\xbeje. Preostali del mesta je razdeljen \xc5\xa1e v nadaljnjih 14 okro\xc5\xbeij._NEWLINE_Mestni svet je od leta 2001 razvil \xc5\xa1tevilne kulturne \xc4\x8detrti, kar je posledica razvoja turizma. Stolni\xc4\x8dna \xc4\x8detrt se imenuje po stolnici svete Ane (Irska cerkev) in je klju\xc4\x8dna kulturna to\xc4\x8dka v mestu. V njej je letni festival vizualnih in uprizoritvenih umetnosti._NEWLINE_Trg Custom House Square je eden glavnih mestnih prizori\xc5\xa1\xc4\x8d na prostem za brezpla\xc4\x8dne koncerte in uli\xc4\x8dno zabavo. Irsko govore\xc4\x8de obmo\xc4\x8dje je \xc4\x8detrt okrog Falls Roada v zahodnem Belfastu, ki spodbuja uporabo irskega jezika. Kralji\xc4\x8dino okro\xc5\xbeje (Queen\'s Quarter) v ju\xc5\xbenem Belfastu se imenuje po Kralji\xc4\x8dini univerzi (Queen\'s University). Obmo\xc4\x8dje ima veliko \xc5\xa1tudentov, vsako jesen je tu letni mednarodni umetni\xc5\xa1ki festival. Tu je sede\xc5\xbe botani\xc4\x8dnih vrtov in Ulstrskega muzeja, ki je bil ponovno odprt leta 2009. Zlata milja je ime za miljo med mestno hi\xc5\xa1o in Kralji\xc4\x8dino univerzo. Na ulicah Dublin Road, Great Victoria Street, Shaftesbury Square in Bradbury Place so nekateri najbolj\xc5\xa1i bari in restavracije. Od Belfastskega sporazuma ali Velikopetkovega sporazuma leta 1998 se je bli\xc5\xbenja cesta Lisburn Road razvila v najbolj ekskluzivno nakupovalno ulico. \xc4\x8cetrt Titanik pokriva 0,75 km\xc2\xb2 predelanih zemlji\xc5\xa1\xc4\x8d, ki mejijo na pristani\xc5\xa1\xc4\x8de Belfast, prej znano kot Queen\'s Island. Projekt, imenovan po Titaniku, ki je bil tukaj zgrajen leta 1912, obljublja pretvorbo nekdanjega ladjedelni\xc5\xa1kega zemlji\xc5\xa1\xc4\x8da v \xc2\xbbeno najve\xc4\x8djih razvojnih poti v Evropi\xc2\xab. Na\xc4\x8drti vsebujejo apartmaje, rekreacijske povr\xc5\xa1ine in ve\xc4\x8dji muzej o Titaniku.\n_START_SECTION_\nDemografija\n_START_PARAGRAPH_\nPo popisu leta 2001 je bilo v mestu 276.459 prebivalcev, metropolitansko obmo\xc4\x8dje pa jih je imelo 579.554. Bilo je 15. najve\xc4\x8dje mesto v Zdru\xc5\xbeenem kraljestvu in 11. najve\xc4\x8dje somestje._NEWLINE_Belfast je v prvi polovici 20. stoletja do\xc5\xbeivel veliko rast prebivalstva. Ta dvig se je upo\xc4\x8dasnil in dosegel vrhunec okoli za\xc4\x8detka severnoirskih spopadov ob popisu leta 1971 s skoraj 600.000 prebivalci . Od takrat se je \xc5\xa1tevilo dramati\xc4\x8dno zmanj\xc5\xa1alo, ker so se ljudje preselili v Veliki Belfast (Greater Belfast)._NEWLINE_Po popisu 2001 je bilo 81.650 ljudi iz katoli\xc5\xa1kih okolij in 79.650 ljudi iz protestantskih okolij._NEWLINE_Kljub obdobju sorazmernega miru ve\xc4\x8dina obmo\xc4\x8dij in okro\xc5\xbeja Belfasta \xc5\xa1e vedno ka\xc5\xbee lo\xc4\x8deno naravo Severne Irske kot celote. \xc5\xa0tevilna obmo\xc4\x8dja so \xc5\xa1e vedno lo\xc4\x8dena po etni\xc4\x8dnih, politi\xc4\x8dnih in verskih mejah, zlasti v sose\xc5\xa1\xc4\x8dini delavcev._NEWLINE_Ta obmo\xc4\x8dja, katoli\xc5\xa1ki/republikanci na eni strani in protestantski/lojalisti na drugi strani, so vedno ozna\xc4\x8dena z zastavami, grafiti in slikami. Lo\xc4\x8devanje je bilo o\xc4\x8ditno v celotni zgodovini Belfasta, vendar je bilo z vsakim izbruhom nasilja v mestu ohranjeno in pove\xc4\x8dano. Stopnjevanje lo\xc4\x8devanja, opisano kot u\xc4\x8dinek zobatega kolesa, se ni zelo zmanj\xc5\xa1alo. _NEWLINE_Najvi\xc5\xa1ja stopnja lo\xc4\x8devanja v mestu je v zahodnem Belfastu na \xc5\xa1tevilnih obmo\xc4\x8djih z 90\xc2\xa0% katolikov, pa tudi v prete\xc5\xbeno protestantskem vzhodnem Belfastu. Vmesna obmo\xc4\x8dja so v\xc4\x8dasih ozna\xc4\x8dena z mirovnimi \xc4\x8drtami. Nasilje navadno izbruhne na vmesnih obmo\xc4\x8djih._NEWLINE_Od leta 1930 so v Belfastu tudi etni\xc4\x8dne manj\xc5\xa1ine . Najve\xc4\x8d je Poljakov, Kitajcev in Indijcev. _NEWLINE_\xc5\xa0iritev Evropske unije je spodbudilo priseljevanje vzhodnoevropskih priseljencev. Podatki popisa (2011) so pokazali, da ima Belfast skupno 10.219 ali 3,3\xc2\xa0% nebelih prebivalcev, 18.420 ali 6,6\xc2\xa0% prebivalstva je rojena zunaj Zdru\xc5\xbeenega kraljestva in Irske. Skoraj polovica rojenih zunaj Zdru\xc5\xbeenega kraljestva in Irske \xc5\xbeivi v ju\xc5\xbenem Belfastu. Ve\xc4\x8dina 5000 muslimanov in 200 hindujskih dru\xc5\xbein, ki \xc5\xbeivijo na Severnem Irskem, \xc5\xbeivi na obmo\xc4\x8dju Velikega Belfasta.\n_START_SECTION_\nGospodarstvo\n_START_PARAGRAPH_\nPrekinitev IRE leta 1994 in podpis Befaltskega sporazuma leta 1998 sta vlagateljem pove\xc4\x8dala zaupanje v nalo\xc5\xbebe v Belfast. Za\xc4\x8delo se je obdobje trajne gospodarske rasti in obse\xc5\xbene prenove mestnega sredi\xc5\xa1\xc4\x8da. Razvoj vklju\xc4\x8duje Viktorijin trg, Stolni\xc4\x8dno \xc4\x8detrt in Laganside s kompleksom Odyssey in znamenito Waterfront Hall._NEWLINE_Obnovljena je bila \xc4\x8detrt Titanik in zgrajen Obel Tower, ki je najsodobnej\xc5\xa1i stolp na otoku. Danes je Belfast izobra\xc5\xbeevalno in trgovsko sredi\xc5\xa1\xc4\x8de Severne Irske. Februarja 2006 je bila stopnja brezposelnosti v Belfastu 4,2\xc2\xa0% in je bila ni\xc5\xbeja kot v Severni Irski in od povpre\xc4\x8dja v Zdru\xc5\xbeenem kraljestvu 5,5\xc2\xa0%. V zadnjih desetih letih se je pove\xc4\x8dala tudi zaposlenost._NEWLINE_Severnoirski mirovni proces je povzro\xc4\x8dil nara\xc5\xa1\xc4\x8dajo\xc4\x8de cene nepremi\xc4\x8dnin v mestu. Mir je pove\xc4\x8dal \xc5\xa1tevilo turistov, ki prihajajo v Belfast. Dve letali\xc5\xa1\xc4\x8di v mestu sta pripomogli, da je mesto eno  najbolj obiskanih to\xc4\x8dk ob koncu tedna v Evropi._NEWLINE_Belfast je bil v zadnjem desetletju najhitreje rasto\xc4\x8de gospodarstvo med tridesetimi najve\xc4\x8djimi mesti v Zdru\xc5\xbeenem kraljestvu.\n_START_SECTION_\nIndustrijski razvoj\n_START_PARAGRAPH_\nKo je prebivalstvo Belfasta v 17. stoletju za\xc4\x8delo rasti, je njegovo gospodarstvo temeljilo na trgovini. Zagotovljen trg za okoli\xc5\xa1ke pokrajine in naraven dostop v Belfastski zaliv sta mestu dala pristani\xc5\xa1\xc4\x8de. Sredi 17. stoletja je Belfast izva\xc5\xbeal goveje meso, maslo, ko\xc5\xbee, loj in koruzo ter uva\xc5\xbeal premog, tkanine, vino, \xc5\xbeganje, papir, les in tobak._NEWLINE_V tem obdobju se je v Severni Irski razcvetela izdelava platna in do sredine 18. stoletja je bila iz Belfasta odposlana ena petina vsega platna, izvo\xc5\xbeenega iz Irske. Sedanje mesto pa je posledica industrijske revolucije. \xc5\xa0ele ko je industrija preoblikovala tekstil in ladjedelni\xc5\xa1tvo, sta se gospodarstvo in prebivalstvo razvijali. Do preloma 19. stoletja se je Belfast preoblikoval v najve\xc4\x8dje sredi\xc5\xa1\xc4\x8de za izdelavo platna na svetu in si zaslu\xc5\xbeil vzdevek Linenopolis._NEWLINE_Pristani\xc5\xa1\xc4\x8de Belfast je bilo izkopano leta 1845, da bi zagotovilo globlje priveze za ve\xc4\x8dje ladje. Donegallski pristan je bil zgrajen v reki, da se je pristani\xc5\xa1\xc4\x8de \xc5\xa1e naprej razvijalo in je trgovina rasla. Ladjedelnica Harland & Wolff je bila ustanovljena leta 1861, do leta 1912 pa je postala najve\xc4\x8dja ladjedelnica na svetu._NEWLINE_Short Brothers plc je britanska letalska dru\xc5\xbeba s sede\xc5\xbeem v Belfastu. Bila je prva dru\xc5\xbeba za izdelavo letal na svetu. Podjetje se je za\xc4\x8delo povezovati z Belfastom leta 1936 s podjetjem Short & Harland Ltd, ki je v skupni lasti Shorts in Harland in Wolff. Zdaj je kot Shorts Bombardier mednarodni izdelovalec letal._NEWLINE_Vzpon mno\xc5\xbei\xc4\x8dnih in bomba\xc5\xbenih obla\xc4\x8dil po prvi svetovni vojni je bil eden od dejavnikov, ki so povzro\xc4\x8dili upad mednarodne trgovine v Belfastu. Kot mnoga britanska mesta, odvisna od tradicionalne te\xc5\xbeke industrije, je Belfast resno nazadoval od \xc5\xa1estdesetih let 20. stoletja naprej, se mo\xc4\x8dno poslab\xc5\xa1al v 1970-ih in 1980-ih. Propadlo je ve\xc4\x8d kot 100.000 delovnih mest. \xc5\xbde nekaj desetletij je nestabilno gospodarstvo na Severnem Irskem zahtevalo precej\xc5\xa1njo javno podporo britanske dr\xc5\xbeavne blagajne do 4 milijarde funtov letno.\n_START_SECTION_\nTurizem\n_START_PARAGRAPH_\nBelfast je eno najbolj obiskanih mest v Zdru\xc5\xbeenem kraljestvu in drugo najbolj obiskano na otoku. Leta 2008 ga je obiskalo 7,1 milijona turistov. [205]._NEWLINE_Mestni svet v Belfastu vlaga v popolno prenovo \xc4\x8detrti Titanik, ki naj bi jo sestavljali apartmaji, hoteli in re\xc4\x8dni zabavi\xc5\xa1\xc4\x8dni prostor. Glavna zanimivost za obiskovalce je Titanic Belfast, spomenik pomorske dedi\xc5\xa1\xc4\x8dine Belfasta, kjer je bila nekdanja ladjedelnica Harland & Wolff, ki je bila odprta 31. marca 2012. Kri\xc5\xbeajo se teko\xc4\x8de stopnice in vise\xc4\x8de steze ima devet visokotehnolo\xc5\xa1kih galerij. Upajo tudi, da bodo vlo\xc5\xbeili v nov sodoben prometni sistem (vklju\xc4\x8dno z \xc5\xbeelezni\xc5\xa1kimi in \xc5\xbeelezni\xc5\xa1kimi vozili ter drugimi) za Belfast s stro\xc5\xa1ki 250 milijonov GBP._NEWLINE_Turisti\xc4\x8dni informacijski center je na Severnem Donegallskem trgu.\n_START_SECTION_\nArhitektura\n_START_PARAGRAPH_\nArhitekturni slog zgradb v Belfastu sega od edvardijanske, kot je mestna hi\xc5\xa1a, do sodobne, kot je Waterfront Hall. Ve\xc4\x8d mestnih viktorijanskih znamenitosti, vklju\xc4\x8dno z glavno stavbo Lanyon na Queen\'s University Belfast in knji\xc5\xbenico Linenhall, je zasnoval sir Charles Lanyon. Njegov projekt je tudi grad v Belfastu._NEWLINE_Mestna hi\xc5\xa1a je bila zgrajena leta 1906 in ka\xc5\xbee status mesta Belfast, ki ga mu je podelila kraljica Viktorija leta 1888. Edvardijanski arhitekturni slog mestne hi\xc5\xa1e v Belfastu je vplival na Viktorijin spomenik v Kalkuti v Indiji in mestno hi\xc5\xa1o v Durbanu v Ju\xc5\xbeni Afriki. Kupola je visoka 53 m in figura nad vrati\xc2\xa0\xc2\xbbHibernija opogumlja in spodbuja trgovino in umetnost mesta\xc2\xab. _NEWLINE_Med najve\xc4\x8djimi stavbami sta dve nekdanji banki: Ulstrska banka na Warin\xc5\xa1ki ulici (zgrajena leta 1860) in Severna banka v bli\xc5\xbeini Donegallske ulice (zgrajena leta 1769). Kraljevo sodi\xc5\xa1\xc4\x8de na Chichestrski ulici je sede\xc5\xbe Severnoirskega vrhovnega sodi\xc5\xa1\xc4\x8da. Veliko najstarej\xc5\xa1ih stavb v Belfastu je na obmo\xc4\x8dju stolnice. Windsorska hi\xc5\xa1a, visoka 80 m, ima 23 nadstropij in je druga najvi\xc5\xa1ja stavba na Irskem. Obel Tower \xc5\xa1e ni kon\xc4\x8dan._NEWLINE_Okra\xc5\xa1en bar Crown Liquor Saloon, ki ga je oblikoval Joseph Anderson leta 1876 na ulici Velike Viktorije (Great Victoria Street), je eden od samo dveh lokalov v Zdru\xc5\xbeenem kraljestvu, ki sta v lasti dr\xc5\xbeavnega sklada (drugi je George Inn, Southwark v Londonu). Postal je mednarodno znan kot ozadje za klasi\xc4\x8dni film Odd Man Out, v katerem igra James Mason._NEWLINE_Ladjedelnica Harland & Wolff ima dva najve\xc4\x8dja suha doka v Evropi, iz katerih se velikanska \xc5\xbeerjava Samson in Goljat dvigata nad Belfast. Poleg dvorane Waterfront in Odisejeve arene (Arena Odyssey), ima Belfast \xc5\xa1e ve\xc4\x8d prizori\xc5\xa1\xc4\x8d za uprizoritvene umetnosti. Arhitektura Velike operne hi\xc5\xa1e je v orientalskem slogu in je bila zgrajena leta 1895. Bila je ve\xc4\x8dkrat bombardirana, zdaj pa je obnovljena v svoji nekdanji podobi. Gledali\xc5\xa1\xc4\x8de Lyric, ki je bilo po obnovi ponovno odprto 1. maja 2011, je edino gledali\xc5\xa1\xc4\x8de v dr\xc5\xbeavi, ki je posnelo film, ko je filmski zvezdnik Liam Neeson za\xc4\x8del svojo kariero. Ulstrska dvorana (1859\xe2\x88\x921862) je bila prvotno namenjena velikim plesom, zdaj pa se uporablja predvsem kot koncertno in \xc5\xa1portno prizori\xc5\xa1\xc4\x8de.\n_START_SECTION_\nParki in vrtovi\n_START_PARAGRAPH_\nV ustju reke Lagan, v katerem je globoko in za\xc5\xa1\xc4\x8diteno jezero (irsko lough), se zaradi gora, ki obdajajo mesto, ustvarja mikroklima, ki je primerna za vrtnarstvo. Od viktorijanskih botani\xc4\x8dnih vrtov v sredi\xc5\xa1\xc4\x8du mesta do dr\xc5\xbeavnega parka Cave Hill, velikega razko\xc5\xa1nega regijskega parka Lagan Valley do Colina Glena, ima Belfast obilje parkov._NEWLINE_Parki in vrtovi so sestavni del dedi\xc5\xa1\xc4\x8dine, v njih \xc5\xbeivijo \xc5\xa1tevilne lokalne divje \xc5\xbeivali, so primerni za piknike, sprehode ali rekreacijo. Tu se odvijajo \xc5\xa1tevilni dogodki, vklju\xc4\x8dno festivali, kot je teden vrtnic, in posebne dejavnosti, kot je ve\xc4\x8derno opazovanje ptic in lov na velike zveri._NEWLINE_Belfast ima ve\xc4\x8d kot 40 javnih parkov. Belfastski gozd upravljajo vlada in lokalne skupine, partnerstvo je bilo ustanovljeno leta 1992 za upravljanje in varovanje mestnih parkov in odprtih prostorov. Od leta 1993 so naro\xc4\x8dili ve\xc4\x8d kot 30 javnih skulptur. Klub prirodoslovcev (Belfast Naturalists\' Field Club) je bil ustanovljen leta 1863, upravljajo ga muzeji in galerije Severne Irske._NEWLINE_S povpre\xc4\x8dno 670.000 obiskovalci na leto med letoma 2007 in 2011 je botani\xc4\x8dni vrt eden od najbolj priljubljenih parkov v Kralji\xc4\x8dini \xc4\x8detrti. Hi\xc5\xa1a palm, rastlinjak v botani\xc4\x8dnem vrtu, ki je bila zgrajena leta 1830 po zasnovi sira Charlesa Lanyona, je med najzgodnej\xc5\xa1imi okroglimi in kovinskimi steklenimi stavbami. Druge zanimivosti v parku so Tropska soteska, vla\xc5\xbena d\xc5\xbeungla, zgrajena leta 1889, rozarij in javne prireditve, od \xc5\xbeivih opernih oddaj do pop koncertov. U2 je igral tukaj leta 1997. Park sira Thomasa in lady Dixon, ju\xc5\xbeno od mestnega sredi\xc5\xa1\xc4\x8da, vsako leto pritegne tiso\xc4\x8de obiskovalcev na mednarodni vrt ro\xc5\xbe. Vsako leto julija zacveti ve\xc4\x8d kot 20.000 vrtnic. Obmo\xc4\x8dje je veliko 0,52 km\xc2\xb2 travnikov, gozdov in vrtov, ima spominski vrt princese Diane, japonski vrt, obzidan vrt in vodnjak z zlato krono, ki je bil leta 2002 naro\xc4\x8den za kralji\xc4\x8din zlati jubilej._NEWLINE_Leta 2008 je bil Belfast finalist v skupini velikih mest na tekmovanju Kraljevskega hortikulturnega britanskega dru\xc5\xa1tva (RHS Britain in Bloom) skupaj z londonskima okro\xc5\xbejema Croydon in Sheffield (London Borough of Croydon in Sheffield)._NEWLINE_\xc5\xbdivalski vrt je v lasti mestnega sveta Belfasta. Svet vsako leto porabi 1,5 milijona dolarjev za vodenje in predstavljanje \xc5\xbeivalskega vrta, ki je eden redkih \xc5\xbeivalskih vrtov v Zdru\xc5\xbeenem kraljestvu in na Irskem. \xc5\xbdivalski vrt je ena glavnih znamenitosti v Severni Irski, ki ga vsako leto obi\xc5\xa1\xc4\x8de ve\xc4\x8d kot 295.000 obiskovalcev. Ve\xc4\x8dina \xc5\xbeivali je ogro\xc5\xbeena v svojem naravnem okolju. V \xc5\xbeivalskem vrtu \xc5\xbeivi ve\xc4\x8d kot 1200 \xc5\xbeivali, od tega 140 vrst, vklju\xc4\x8dno z azijskim slonom, berberskim levom (Panthera leo leo), malajskim son\xc4\x8dnim medvedom (eden redkih v Zdru\xc5\xbeenem kraljestvu), dvema vrstama pingvinov, dru\xc5\xbeino goril (Gorilla gorilla gorilla), tropom navadnih \xc5\xa1impanzov, parom rde\xc4\x8dih pand, parom drevesnih kengurujev (Dendrolagus goodfellowi) in langurjev (Trachypithecus francoisi). \xc5\xbdivalski vrt opravlja tudi pomembna ohranitvena dela in sodeluje pri evropskih in mednarodnih rejskih programih, ki pomagajo zagotoviti pre\xc5\xbeivetje \xc5\xa1tevilnih ogro\xc5\xbeenih vrst.'